CELEX: 32016D0168
Language: hu
Date: 2016-02-05 00:00:00
Title: A Bizottság (EU) 2016/168 végrehajtási határozata (2016. február 5.) az egyes tagállamok, vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusa megállapításáról szóló 2003/467/EK határozat mellékleteinek módosításáról (az értesítés a C(2016) 602. számú dokumentummal történt) (EGT-vonatkozású szöveg)

9.2.2016   
            
            
               HU
            
            
               Az Európai Unió Hivatalos Lapja
            
            
               L 32/153
            
         A BIZOTTSÁG (EU) 2016/168 VÉGREHAJTÁSI HATÁROZATA
   (2016. február 5.)
   az egyes tagállamok, vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusa megállapításáról szóló 2003/467/EK határozat mellékleteinek módosításáról
   
      
         (az értesítés a C(2016) 602. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. melléklete I.4. pontjára, A. melléklete II.7. pontjára és D. mellékletének I.E. pontjára összefüggésben annak I.G. pontjával,
   mivel:
   
               (1)
            
            
               A 64/432/EGK irányelv szabályozza a szarvasmarhafélék Unión belüli kereskedelmét. Rögzíti azokat a feltételeket, amelyek teljesülése esetén egy tagállam valamely régióját a szarvasmarha-állományok tekintetében hivatalosan tuberkulózismentesnek, brucellózismentesnek és a szarvasmarhák enzootikus leukózisától mentesnek lehet tekinteni, illetve azokat a feltételeket is, amelyek mellett egy tagállami régió hivatalosan betegségtől mentes státusát fel kell függeszteni.
            
         
               (2)
            
            
               A 2003/467/EK bizottsági határozat (2) úgy rendelkezik, hogy az I. melléklet 2. fejezetében felsorolt tagállami régiók szarvasmarha-állományát hivatalosan tuberkulózismentesnek kell tekintetni.
            
         
               (3)
            
            
               Olaszország olyan dokumentációt nyújtott be a Bizottsághoz, amely arról tanúskodik, hogy számos régió vonatkozásában teljesülnek azok a feltételek, amelyeket a 64/432/EGK irányelv a szarvasmarha-állományok vonatkozásában a hivatalosan tuberkulózistól mentessé nyilvánításhoz megkövetel. E régiók Liguria régióban Genova, Imperia, La Spezia és Savona, Piemonte régióban Alessandria, Cuneo és Torino, Marche régióban pedig Pesaro-Urbino és Ancona tartományok.
            
         
               (4)
            
            
               A 2003/467/EK határozat I. mellékletének 2. fejezetében már szerepelnek Piemonte régió Asti, Biella, Novara, Verbania és Vercelli tartományai, mint hivatalosan tuberkulózistól mentes területek. Ennek megfelelően Liguria teljes területe, Marche régión belül Pesaro-Urbino és Ancona, valamint Piemonte teljes területe feltüntethető az említett fejezetben olyan régióként, amelynek szarvasmarha-állománya hivatalosan tuberkulózistól mentes.
            
         
               (5)
            
            
               A 706/73/EGK tanácsi rendelet (3) úgy rendelkezett, hogy az állat-egészségügyi jogszabályok alkalmazása keretében az Egyesült Királyság és a Man-sziget egyetlen tagállamnak tekintendő.
            
         
               (6)
            
            
               Az Egyesült Királyság olyan dokumentációt nyújtott be a Bizottsághoz, amely igazolja, hogy a Man-sziget vonatkozásában teljesülnek azok a feltételek, amelyeket a 64/432/EGK irányelv a szarvasmarha-állományok tekintetében a hivatalosan tuberkulózistól mentessé nyilvánításhoz megkövetel. Ennek megfelelően a Man-szigetet fel kell venni a 2003/467/EK határozat I. mellékletének 2. fejezetébe olyan régióként, amelynek szarvasmarha-állománya hivatalosan tuberkulózistól mentes.
            
         
               (7)
            
            
               A szarvasmarha-állományok vonatkozásában hivatalosan brucellózismentesnek nyilvánított tagállami régiókat a 2003/467/EK határozat II. mellékletének 2. fejezete sorolja fel.
            
         
               (8)
            
            
               Spanyolország olyan dokumentációt nyújtott be a Bizottságnak, amely igazolja, hogy Navarra autonóm közösség vonatkozásában teljesülnek azok a feltételek, amelyeket a 64/432/EGK irányelv a szarvasmarha-állományok tekintetében a hivatalosan brucellózistól mentessé nyilvánítás kapcsán megkövetel. Ennek megfelelően Navarrát fel kell venni a 2003/467/EK határozat II. mellékletének 2. fejezetébe olyan régióként, amelynek szarvasmarha-állománya hivatalosan brucellózistól mentes.
            
         
               (9)
            
            
               A szarvasmarha-állományok vonatkozásában hivatalosan a szarvasmarhák enzootikus leukózisától mentesnek nyilvánított tagállamokat és tagállami régiókat a 2003/467/EK határozat III. mellékletének 1. és 2. fejezete sorolja fel. Franciaország szerepel a II. melléklet 1. fejezetében, mint a szarvasmarhák enzootikus leukózisától hivatalosan mentes tagállam.
            
         
               (10)
            
            
               Franciaország olyan dokumentációt nyújtott be a Bizottsághoz, amely igazolja, hogy Réunion nem felel meg azoknak a feltételeknek, amelyeket a 64/432/EGK irányelv a szarvasmarhák enzootikus leukózisától hivatalosan mentes státus fenntartásához megkövetel. Réunionnak a szarvasmarhák enzootikus leukózisától hivatalosan mentes státusát tehát fel kell függeszteni. Ennek megfelelően Franciaországot nem indokolt felsorolni a 2003/467/EK határozat III. mellékletének 1. fejezetében, hanem ehelyett a betegségtől mentes franciaországi régiókat kell feltüntetni az említett melléklet 2. fejezetében.
            
         
               (11)
            
            
               A 2003/467/EK határozat mellékleteit mindezeknek megfelelően módosítani kell.
            
         
               (12)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2003/467/EK határozat mellékletei e határozat mellékletének megfelelően módosulnak.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2016. február 5-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL 121., 1964.7.29., 1977/64. o.
   
   
      (2)  A Bizottság 2003. június 23-i 2003/467/EK határozata egyes tagállamok vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusa megállapításáról (HL L 156., 2003.6.25., 74. o.).
   
      (3)  A Tanács 1973. március 12-i 706/73/EGK rendelete a Csatorna-szigeteken és a Man-szigeten a mezőgazdasági termékek kereskedelmére alkalmazandó közösségi szabályokról (HL L 68., 1973.3.15., 1. o.).
   
      MELLÉKLET
      A 2003/467/EK határozat mellékletei a következőképpen módosulnak:
      
                  1.
               
               
                  Az I. melléklet 2. fejezete a következőképpen módosul:
                  
                              a)
                           
                           
                              az Olaszországra vonatkozó bejegyzés helyébe a következő szöveg lép:
                              „Olaszországban:
                              
                                          —
                                       
                                       
                                          Abruzzo régió: Pescara tartomány,
                                       
                                    
                                          —
                                       
                                       
                                          Bolzano tartomány,
                                       
                                    
                                          —
                                       
                                       
                                          Emilia-Romagna régió,
                                       
                                    
                                          —
                                       
                                       
                                          Friuli-Venezia Giulia régió,
                                       
                                    
                                          —
                                       
                                       
                                          Lazio régió: Rieti és Viterbo tartományok,
                                       
                                    
                                          —
                                       
                                       
                                          Liguria régió,
                                       
                                    
                                          —
                                       
                                       
                                          Lombardia régió,
                                       
                                    
                                          —
                                       
                                       
                                          Marche régió: Ancona, Ascoli Piceno, Fermo és Pesaro-Urbino tartományok,
                                       
                                    
                                          —
                                       
                                       
                                          Piemont régió,
                                       
                                    
                                          —
                                       
                                       
                                          Szardínia régió: Cagliari, Medio-Campidano, Ogliastra, Olbia-Tempio és Oristano tartományok,
                                       
                                    
                                          —
                                       
                                       
                                          Toszkána régió,
                                       
                                    
                                          —
                                       
                                       
                                          Trento tartomány,
                                       
                                    
                                          —
                                       
                                       
                                          Veneto régió.”
                                       
                                    
                        
                              b)
                           
                           
                              az Egyesült Királyságra vonatkozó bejegyzés helyébe a következő szöveg lép:
                              „az Egyesült Királyságban:
                              
                                          —
                                       
                                       
                                          Nagy-Britannia: Skócia,
                                       
                                    
                                          —
                                       
                                       
                                          Man-sziget.”
                                       
                                    
                        
            
                  2.
               
               
                  A II. melléklet 2. fejezetében a Spanyolországra vonatkozó bejegyzés helyébe a következő szöveg lép:
                  „Spanyolországban:
                  
                              —
                           
                           
                              Kanári-szigetek autonóm közösség: Santa Cruz de Tenerife és Las Palmas tartomány,
                           
                        
                              —
                           
                           
                              Baleári-szigetek autonóm közösség,
                           
                        
                              —
                           
                           
                              Baszkföld autonóm közösség,
                           
                        
                              —
                           
                           
                              Murcia autonóm közösség,
                           
                        
                              —
                           
                           
                              La Rioja autonóm közösség,
                           
                        
                              —
                           
                           
                              Navarra autonóm közösség.”
                           
                        
            
                  3.
               
               
                  A III. melléklet 1. fejezetének helyébe a következő szöveg lép:
                  
                     „I. FEJEZET
                  
                  
                     Az enzootikus szarvasmarha-leukózistól hivatalosan mentes tagállamok
                  
                  
                              ISO-kód
                           
                           
                              Tagállam
                           
                        
                              BE
                           
                           
                              Belgium
                           
                        
                              CZ
                           
                           
                              Cseh Köztársaság
                           
                        
                              DK
                           
                           
                              Dánia
                           
                        
                              DE
                           
                           
                              Németország
                           
                        
                              EE
                           
                           
                              Észtország
                           
                        
                              IE
                           
                           
                              Írország
                           
                        
                              ES
                           
                           
                              Spanyolország
                           
                        
                              CY
                           
                           
                              Ciprus
                           
                        
                              LV
                           
                           
                              Lettország
                           
                        
                              LT
                           
                           
                              Litvánia
                           
                        
                              LU
                           
                           
                              Luxemburg
                           
                        
                              NL
                           
                           
                              Hollandia
                           
                        
                              AT
                           
                           
                              Ausztria
                           
                        
                              SI
                           
                           
                              Szlovénia
                           
                        
                              SK
                           
                           
                              Szlovákia
                           
                        
                              FI
                           
                           
                              Finnország
                           
                        
                              SE
                           
                           
                              Svédország
                           
                        
                              UK
                           
                           
                              Egyesült Királyság”
                           
                        
            
                  4.
               
               
                  A III. melléklet 2. fejezetében a Franciaországra vonatkozó bejegyzés helyébe a következő szöveg lép:
                  „Franciaországban:
                  
                              —
                           
                           
                              Elzász, Champagne-Ardennek és Lotaringia régió,
                           
                        
                              —
                           
                           
                              Aquitánia, Limousin és Poitou-Charentes régió,
                           
                        
                              —
                           
                           
                              Auvergne és Rhône-Alpes régió,
                           
                        
                              —
                           
                           
                              Burgundia és Franche-Comté régió,
                           
                        
                              —
                           
                           
                              Bretagne régió,
                           
                        
                              —
                           
                           
                              Közép-Franciaország régió,
                           
                        
                              —
                           
                           
                              Korzika régió,
                           
                        
                              —
                           
                           
                              Ile-de-France régió,
                           
                        
                              —
                           
                           
                              Languedoc-Roussillon és Dél-Pireneusok régió,
                           
                        
                              —
                           
                           
                              Nord-Pas-de-Calais és Pikárdia régió,
                           
                        
                              —
                           
                           
                              Alsó-Normandia és Felső-Normandia régió
                           
                        
                              —
                           
                           
                              Loire-mente régió
                           
                        
                              —
                           
                           
                              Provence–Alpes–Côte d'Azur régió
                           
                        
                              —
                           
                           
                              Guadeloupe régió
                           
                        
                              —
                           
                           
                              Martinique régió
                           
                        
                              —
                           
                           
                              Francia Guayana régió
                           
                        
                              —
                           
                           
                              Mayotte régió.”